《题妙庭观玉泉池》
宋代·赵镇

一脉冷冷绝点埃，方池幽洞自潆洄。
源从白石云边出，流向青莲座下回。
禹穴鳞游残雪喷，祗园花堕暗香来。
可人最是清秋夜，月白沙青宝镜开。

作者简介：赵镇（一一五二～一二○七），字国宁，缙云（今属浙江）人。以荫补将仕郎，为将作监主簿。事见民国三十三年《赵氏宗谱》卷三、民国二十九年《缙云赵氏宗祠志》卷一。今录诗二首。